Nr. C 213/2 De Europæiske Fællesskabers Tidende 28. 8. 90 
II 
(Forberedende retsakter) 
KOMMISSIONEN 
Forslag til Rådets direktiv om minimumsforskrifter for sikkerhed og sundhed på midlertidige 
eller mobile byggepladser (Ottende særdirektiv i henhold til artikel 16 i direktiv 89/391 /EØF) 
KOM(90) 275 endelig udg. — SYN 279 
(Forelagt af Kommissionen den 31. juli 1990) 
(90/C 213/02) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 
118 A, 
under henvisning til forslag fra Kommissionen, fremsat 
efter høring af det Rådgivende Udvalg for Sikkerhed, 
Hygiejne og Sundhedsbeskyttelse på Arbejdspladsen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Meddelelsen fra Kommissionen om dens program for 
sikkerhed, hygiejne og sundhed på arbejdspladsen (*) 
omhandler vedtagelse af et direktiv med henblik på at 
sikre arbejdstagernes sikkerhed og sundhed på midlerti­
dige eller mobile byggepladser; 
Rådet har i sin resolution af 21. december 1987 om 
sikkerhed, hygiejne og sundhed på arbejdspladsen (2) 
taget til efterretning, at Kommissionen i nær fremtid 
agter at forelægge det minimumsforskrifter for midlerti­
dige eller mobile byggepladser; 
midlertidige eller mobile byggepladser er et aktivitetsom­
råde, hvor arbejdstagerne udsættes for særligt store risici; 
over halvdelen af arbejdsulykker på byggepladser i 
Fællesskabet skyldes uhensigtsmæssige arkitektoniske valg og/eller utilstrækkelig organisation eller dårlig plan­
lægning af arbejderne under projekteringsfasen; 
de myndigheder i hver medlemsstat, som er kompetente 
på området sikkerhed og sundhed på arbejdspladsen, 
skal allerede under projekteringsfasen oplyses om udfø­
relsen af større og/eller farlige arbejder; 
ved opførelsen af et bygværk kan manglende koordina­
tion, navnlig på grund af forskellige virksomheders 
samtidige eller på hinanden følgende tilstedeværelse på 
den samme midlertidige eller mobile byggeplads medføre 
et øget antal arbejdsulykker; 
en forbedret koordinering mellem de forskellige parter 
allerede under projekteringsfasen, men også under opfø-
relsesfasen, er derfor nødvendig; 
overholdelse af de minimumsforskrifter, der kan sikre et 
højere niveau for sikkerhed og sundhed i forbindelse 
med midlertidige eller mobile byggepladser, er bydende 
nødvendig for varetagelsen af arbejdstagernes sikkerhed 
og sundhed; 
selvstændige kan allerede ved de aktiviteter, de udfører 
på en midlertidig eller mobil byggeplads, bringe arbejds­
tagernes sikkerhed og sundhed i fare; 
der er derfor grund til at udvide visse relevante bestem­
melser i Rådets direktiv 89/655/EØF af 30. november 
1989 om minimumsforskrifter for sikkerhed og sundhed i 
forbindelse med arbejdstagernes brug af arbejdsudstyr 
under arbejdet (3) og Rådets direktiv 89/656/EØF 
(') EFT nr. C 28 af 3. 2. 1988, s. 3. 
O EFT nr. C 28 af 3. 2. 1988, s. 1. (3) EFT nr. L 393 af 30. 12. 1989, s. 13. 
28. 8. 90 De Europæiske Fællesskabers Tidende Nr. C 213/3 
af 30. november 1989 om minimumsforskrifter for 
sikkerhed og sundhed i forbindelse med arbejdstagernes 
brug af personlige værnemidler under arbejdet (*) til også 
at omfatte selvstændige; 
dette direktiv er et særdirektiv i henhold til artikel 16, 
stk. 1, i Rådets direktiv 89/391/EØF af 12. juni 1989 om 
iværksættelse af foranstaltninger til forbedring af 
arbejdstagernes sikkerhed og sundhed under arbejdet (2); 
bestemmelserne i nævnte direktiv finder derfor i fuldt 
omfang anvendelse på spørgsmål vedrørende midlertidige 
eller mobile byggepladser, dog kun for så vidt strengere 
og/eller mere specifikke bestemmelser ikke er fastsat i 
nærværende direktiv; 
dette direktiv udgør et konkret led i gennemførelsen af 
den sociale dimension inden for det indre marked, 
navnlig for så vidt angår det område, som er omfattet af 
Rådets direktiv 89/106/EØF (3) om byggevarer; 
i henhold til Rådets afgørelse 74/325/EØF (4), senest 
ændret ved akten vedrørende Spaniens og Portugals 
tiltrædelse, skal Kommissionen høre Det Rådgivende 
Udvalg for Sikkerhed, Hygiejne og Sundhedsbeskyttelse 
på Arbejdspladsen med henblik på udarbejdelsen af 
forslag på dette område — 
UDSTEDT FØLGENDE DIREKTIV: 
ANVENDELSESOMRÅDE 
Artikel 1 
Dette direktiv fastsætter minimumsforskrifter for 
sikkerhed og sundhed på midlertidige eller mobile 
byggepladser, bortset fra i forbindelse med udvindingsin-
dustri. 
DEFINITIONER 
Artikel 2 
I dette direktiv forstås der ved: 
— midlertidige eller mobile byggepladser, i det følgende 
benævnt »byggepladser*: ethvert sted, hvor der 
udføres bygge- og anlægsarbejder, for hvilke en ikke 
udtømmende liste er opstillet i bilag I. 
C) EFT nr. L 393 af 30. 12. 1989, s. 18. 
(2) EFT nr. L 183 af 29. 6. 1989, s. 1. 
(J) EFT nr. L 40 af 11. 2. 1989, s. 12. 
(4) EFT nr. L 185 af 9. 7. 1974, s. 15. — bygherre: enhver fysisk eller juridisk person, for hvem 
bygværket opføres. 
— den projekterende: enhver fysisk eller juridisk person, 
som står for projektering og/eller opførelse af 
bygværket på bygherrens/bygherrernes vegne. 
— selvstændig: enhver person, bortset fra de i artikel 3, 
litra a) og b), i direktiv 89/391 /EØF nævnte 
personer, hvis erhvervsmæssige aktivitet helt eller 
delvist udføres på byggepladsen og bidrager til opfø­
relsen af bygværket. 
FORHÅNDSMEDDELELSE 
Artikel 3 
1. Medlemsstaterne træffer de nødvendige foranstalt­
ninger med henblik på at sikre, at bygherren (bygher­
rerne) inden påbegyndelse af arbejderne på området 
indsender en »forhåndsmeddelelse«, hvis indhold skal 
være udarbejdet i overensstemmelse med bilag II, til de 
myndigheder, som er kompetente på området sikkerhed 
og sundhed på arbejdspladsen. I denne meddelelse skal 
navnlig være anført navn(e) på de(n) person(er), som er 
ansvarlig(e) for koordinering af arbejdstagernes 
sikkerhed og sundhed: 
— i forbindelse med projektering af bygværket 
— i forbindelse med opførelse af bygværket. 
En kopi af denne meddelelse skal på ethvert tidspunkt 
være tilgængelig på byggepladsen. 
2. For byggepladser, på hvilke arbejderne har en 
forventet varighed af under 30 arbejdsdage, og for hvilke 
arbejderne ikke henhører under en af de kategorier, som 
er opstillet i bilag III, kan medlemsstaterne afgøre, om 
det skal være frivilligt at indsende forhåndsmeddelelse. 
GENERELLE PRINCIPPER FOR SIKKERHED OG 
SUNDHED 
Ved projektering af bygværket 
Artikel 4 
I forbindelse med projektering, undersøgelse og forbere­
delse ved projekteringen af bygværket skal de(n) projek­
terende tage hensyn til de generelle principper for fore­
byggelse på området sikkerhed og sundhed, som er 
opstillet i direktiv 89/391/EØF, artikel 6, stk. 2 og stk. 
3. litra a), navnlig: 
— i forbindelse med arkitektoniske og/eller organisato­
riske valg med henblik på at planlægge de forskellige 
arbejder eller arbejdsfaser, som skal udføres samtidigt 
eller efter hinanden 
Nr. C 213/4 De Europæiske Fællesskabers Tidende 28. 8. 90 
— i forbindelse med vurdering af den periode, som 
afsættes til udførelse af de forskellige typer arbejde 
eller arbejdsfaser. 
Artikel 5 
De(n) i artikel 3, stk. 1, nævnte person(er), som i 
»forhåndsmeddelelsen« er udpeget som ansvarlig(e) for 
koordineringen af sikkerhed og sundhed i forbindelse 
med projektering af bygværket, 
a) sørger for, at de i artikel 4 nævnte bestemmelser 
gennemføres 
b) udarbejder i forbindelse med arbejder, som henhører 
under en eller flere af de i bilag III nævnte kategorier, 
en plan for sikkerhed og sundhed, hvori der er fastsat 
specifikke bestemmelser, som skal anvendes på den 
pågældende byggeplads 
c) udarbejder en journal, som er tilpasset bygværkets 
karakteristika, og som indeholder en liste over de 
emner vedrørende sikkerhed og sundhed, der bør 
tages hensyn til i forbindelse med eventuelle fremti­
dige arbejder. 
Ved opførelse af bygværket 
Artikel 6 
1. De(n) person(er), som i forhåndsmeddelelsen er 
udpeget som ansvarlig(e) for koordineringen af 
sikkerhed og sundhed på byggepladsen i forbindelse med 
opførelse af bygværket, 
a) sørger for, at arbejdsgiverne og, når det er nødven­
digt, de selvstændige: 
— på en sammenhængende måde anvender de i 
artikel 7 opstillede principper 
— når det er påkrævet, tager hensyn til den plan for 
sikkerhed og sundhed, som er omhandet i artikel 
5, litra b) 
b) foretager eventuelle tilpasninger af planen for 
sikkerhed og sundhed, efterhånden som arbejdet 
skrider frem, og eventuelle ændringer foretages 
c) organiserer det i direktiv 89/391/EØF, artikel 6, stk. 
4, nævnte samarbejde på området sikkerhed og 
sundhed ved efter behov at inddrage de selvstændige 
d) organiserer kontrol med, at arbejdsprocesserne 
gennemføres rigtigt e) træffer de nødvendige foranstaltninger til at forhindre 
uvedkommende personers adgang til byggepladsen. 
2. Gennemførelse af de i stk. 1 nævnte bestemmelser 
påvirker ikke princippet om arbejdsgivernes ansvar over 
for egne arbejdstagere. 
Artikel 7 
Ved udførelsen af arbejderne gennemføres de i direktiv 
89/391/EØF, artikel 6, stk. 1, 2, 3 og 5, nævnte prin­
cipper, navnlig for så vidt angår: 
— opretholdelse af orden og tilfredsstillende hygiejniske 
forhold på byggepladsen 
— valg af placering af arbejdsstederne, idet der tages 
hensyn til adgangsforholdene til disse steder og til 
veje eller områder, hvor der foretages flytning eller 
kørsel 
— retningslinjerne for håndtering af forskellige 
bygningsmaterialer 
— vedligeholdelse, kontrol før idriftsættelse og regel­
mæssig kontrol med installationernes og anordnin­
gernes funktion med henblik på at fjerne defekter, 
som kan påvirke arbejdstagernes sikkerhed og 
sundhed 
— afgrænsning og indretning af områder til oplagring 
og opbevaring af materialer, navnlig hvis det drejer 
sig om farlige stoffer eller produkter 
— retningslinjerne i forbindelse med fjernelse af farlige 
affaldsstoffer 
— oplagring og fjernelse eller bortledning af affald og 
murbrokker 
— tilpasning af den faktiske tid, som skal anvendes på 
de forskellige typer arbejde eller arbejdsfaser, efter­
hånden som arbejdet på byggepladsen skrider frem. 
ARBEJDSGIVERNES FORPLIGTELSER 
Artikel 8 
Med henblik på under de forhold, som er omhandlet i 
artikel 6, at garantere sikkerheden og sundheden for alle 
de personer, som er til stede på byggepladsen, skal 
arbejdsgiverne ved gennemførelsen af artikel 7 for deres 
egne arbejdstagere træffe foranstaltninger, som er i over­
ensstemmelse med de i bilag IV opstillede minimumsfor­
skrifter. 
28. 8. 90 De Europæiske Fællesskabers Tidende Nr. C 213/5 
SELVSTÆNDIGES FORPLIGTELSER 
Artikel 9 
Med henblik på at garantere sikkerheden og sundheden 
for alle de personer, som er til stede på byggepladsen, 
skal selvstændige opfylde: 
a) principperne i artikel 7 
b) bestemmelserne i artikel 3 og artikel 4, stk. 1, 2, 3, 4 
og 9, og artikel 5 i direktiv 89/656/EØF 
c) bestemmelserne i artikel 4 i direktiv 89/655/EØF 
d) de af de i bilag IV til nærværende direktiv opstillede 
bestemmelser, som er relevante. 
UNDERRETNING 
Artikel 10 
Uanset artikel 10 i direktiv 89/391 /EØF underrettes 
arbejdstagerne og/eller deres repræsentanter om alle de 
foranstaltninger vedrørende arbejdstagernes sikkerhed og 
sundhed, som skal træffes på byggepladsen, navnlig om 
de foranstaltninger, som gennemførelse af artikel 6, 7 og 
8 medfører og, når det er nødvendigt, om den i artikel 5, 
litra b), omhandlede plan for sikkerhed og sundhed. 
HØRING OG MEDBESTEMMELSESRET 
Artikel 11 
Høring af arbejdstagerne og/eller deres repræsentanter 
og disses udøvelse af deres medbestemmelsesret i forbin­
delse med de områder, som er omfattet af artikel 6, stk. 
1, artikel 7 og 8, skal ske i overensstemmelse med artikel 
11 i direktiv 89/391/EØF. 
ÆNDRING AF BILAGENE 
Artikel 12 
Rent tekniske tilpasninger af bilag II, III og IV som 
følge af: — vedtagelse af direktiver om teknisk harmonisering og 
standardisering 
— tekniske fremskridt, udviklingen inden for internatio­
nale bestemmelser og specifikationer samt indvundne 
erfaringer i forbindelse med byggepladser 
fastsættes efter proceduren i artikel 17 i direktiv 
89/391/EØF. 
AFSLUTTENDE BESTEMMELSER 
Artikel 13 
1. Medlemsstaterne sætter de nødvendige love og 
administrative bestemmelser i kraft for at efterkomme 
dette direktiv senest den 31. december 1993. De under­
retter straks Kommissionen herom. 
De i henhold til første afsnit vedtagne bestemmelser skal 
indeholde en udtrykkelig henvisning til dette direktiv. 
2. Medlemsstaterne meddeler Kommissionen teksten 
til de nationale retsforskrifter, som de allerede har 
udstedt eller udsteder på det område, der er omfattet af 
dette direktiv. 
3. Medlemsstaterne forelægger hvert femte år 
Kommissionen en rapport om den praktiske gennemfø­
relse af bestemmelserne i dette direktiv med anførelse af 
de af arbejdsmarkedets parter fremførte synspunkter. 
Kommissionen giver Rådet, Europa-Parlamentet, Det 
Økonomiske og Sociale Udvalg samt Det Rådgivende 
Udvalg for Sikkerhed, Hygiejne og Sundhedsbeskyttelse 
på Arbejdspladsen underretning herom. 
4. Kommissionen forelægger regelmæssigt Rådet, 
Europa-Parlamentet og Det Økonomiske og Sociale 
Udvalg en rapport om gennemførelsen af dette direktiv 
under hensyntagen til stk. 2 og 3. 
Artikel 14 
Dette direktiv er rettet til medlemsstaterne. 
Nr. C 213/6 De Europæiske Fællesskabers Tidende 28. 8. 90 
BILAG I 
Ikke udtømmende liste over de bygge- og anlægsarbejder, der sigtes mod i definitionen af midlertidige eller 
mobile byggepladser i artikel 2, første led 
— Udgravning 
— Jordarbejder 
— Byggeri 
— Montering og demontering af præfabrikerede elementer 
— Indretning eller installering af udstyr 
— Modernisering 
— Renovering 
— Istandsættelse 
— Demontering 
— Nedrivning 
— Løbende vedligeholdelse 
— Periodisk vedligeholdelse. 
BILAG II 
Indholdet af den i artikel 3 omhandlede forhåndsmeddelelse 
Dato for indsendelse: 
1. Byggepladsens nøjagtige beliggenhed: 
2. Bygherre(r) (navn(e) og adresse(r)): 
3. Bygværkets art: 
4. De(n) projekterende (navn(e) og adresse(r)): 
5. Koordinator(er) på området sikkerhed og sundhed i forbindelse med »projektering af bygværket« 
(navn(e) og adresse(r)): 
28. 8.90 De Europæiske Fællesskabers Tidende Nr. C 213/7 
6. Koordinator(er) på området sikkerhed og sundhed i forbindelse med »opførelse af bygværket« (navn(e) 
og adresse(r)): 
7. Planlagt dato for påbegyndelse af arbejderne: 
8. Arbejdernes forventede varighed: 
9. Forventet maksimalt antal arbejdstagere på byggepladsen : 
10. Forventet antal virksomheder og selvstændige på byggepladsen: 
11. Identifikation af de virksomheder, som allerede er udvalgt: 
12. Anslået pris: 
BILAG III 
Liste over arbejder, som indebærer risici for arbejdstagernes sikkerhed og sundhed, og for hvilke der kræves 
en forhåndsmeddelelse, som defineret i artikel 3, stk. 2, uanset varigheden af arbejderne, og for hvilke den i 
artikel 5 omhandlede plan for sikkerhed og sundhed er påkrævet 
1. Arbejder, som ved deres art indebærer alvorlige farer for jordskred, begravelse, nedsynkning, fald eller 
drukning. 
2. Arbejder, som ved deres art indebærer en alvorlig fare for arbejdstagerne på grund af anvendelse eller 
tilstedeværelse af kemiske, fysiske eller biologiske agenser. 
3. Arbejder under vand, til hvilke der anvendes dykkerudstyr, eller arbejder i trykluftkasse. 
4. Arbejder, som indebærer anvendelse af sprængstoffer. 
Nr. C 213/8 De Europæiske  Fællesskabers  Tidende 28. 8. 90 
BILAG  IV 
MINIMUMSFORSKRIFTER  FOR  SIKKERHED  OG  SUNDHED  PÅ  BYGGEPLADSER 
Indledende  bemærkning 
De i dette  bilag  fastsatte  forpligtelser  er gældende,  hvor  forholdene  i forbindelse  med  arbejdsstedet  eller 
aktiviteten,  omstændighederne  eller  en risiko  gør  det nødvendigt. 
1. Generelle  minimumsforskrifter 
Arbejdstagerne: 
— skal  være  beskyttet  mod  klimatiske  påvirkninger,  som  kan  bringe  deres  sikkerhed  og sundhed 
i fare 
— skal,  når  dette  er teknisk  muligt,  være  beskyttet  mod  fald  og faldende  ting  ved  hjælp  af 
tekniske  foranstaltninger 
— må  ikke  være  udsat  for skadelige  mængder  af farlige  kemiske,  fysiske  eller  biologiske  agenser. 
2. Stabilitet  og soliditet 
Materialer,  udstyr  og i almindelighed  alt,  hvad  der  ved  flytning  kan  påvirke  arbejdstagernes 
sikkerhed  og sundhed,  skal  være  stabiliseret  på en hensigtsmæssig  og sikker  måde. 
2.1. Lokaler  (især  barakker  og værksteder) 
Lokalerne  skal  have  en til deres  anvendelsesformål  egnet  struktur  og stabilitet. 
2.2. Mobile  eller  faste  arbejdssteder,  som  er placeret  i højden  eller  i dybden 
Mobile  eller  faste  arbejdssteder,  som  er placeret  i højden  eller  i dybden,  skal  være  solide  og 
stabile,  og der skal  tages  hensyn  til: 
— antallet  af arbejdstagere,  som  er beskæftiget  på arbejdsstedet 
— den  maksimale  belastning,  som  arbejdsstederne  kan  bære,  samt  fordelingen  af denne  belast-
ning 
— de eksterne  påvirkninger,  som  arbejdsstederne  kan  tænkes  at blive  udsat  for. 
Såfremt  disse  arbejdssteders  underlag  og andre  komponenter  ikke  i sig selv  er stabile,  skal  de 
stabiliseres  med  hensigtsmæssige  og sikre  fastgørelsesanordninger  med  henblik  på at undgå  utidig 
eller  utilsigtet  flytning  af hele  eller  dele  af disse  arbejdssteder. 
2.3. Kontrol 
Den i punkt  2.2 omhandlede  stabilitet  og soliditet  skal  kontrolleres  på en hensigtsmæssig  måde, 
navnlig  efter  en eventuel  ændring  af den  højde  eller  dybde,  hvori  arbejdsstedet  er placeret. 
3. Installationer  til energiforsyning 
Installationerne  skal  udformes  og udføres  på en sådan  måde,  at de ikke  giver  anledning  til brand-
eller  eksplosionsfare,  og således  at der  ydes  personalet  en passende  beskyttelse  mod  risici  for 
farlige  stød  ved  direkte  eller  indirekte  kontakt  med  installationerne. 
Ved udformning,  opsætning  og valg  af materialer  og beskyttelsesanordninger  skal  der  tages 
hensyn  til energitype  og -styrke  og betingelserne  for ydre  påvirkning  samt  til, hvor  kompetente  de 
personer  er, der får adgang  til dele  af installationen. 
28. 8. 90 De Europæiske Fællesskabers Tidende Nr. C 213/9 
Installationerne på byggepladsen, og navnlig dem, som er udsat for ydre påvirkning, skal regel­
mæssigt kontrolleres og vedligeholdes. 
De installationer, som findes, inden byggepladsen anlægges, skal indentificeres, kontrolleres og 
afmærkes tydeligt. 
4. Flugtveje og nødudgange 
4.1. Der skal til enhver tid være uhindret adgang til flugtveje og nødudgange, og disse skal så direkte 
som muligt føre til et sikkerhedsområde. 
4.2. I tilfælde af fare skal arbejdstagerne hurtigt og så sikkert som muligt kunne forlade alle arbejds­
steder. 
4.3. Flugtvejenes og nødudgangenes antal, fordeling og dimensioner skal afpasses efter arbejdsstedets 
anvendelse, udstyr og dimensioner samt efter det højeste antal personer, der kan være til stede. 
4.4. Nødudgangsdøre skal åbne i flugtretningen. 
Nødudgangsdøre må ikke være lukket på en sådan måde, at personer, der har behov for at 
benytte dem i nødstilfælde, ikke kan åbne dem straks og uden besvær. 
Det er forbudt at anvende skydedøre og drejedøre som nødudgangsdøre. 
4.5. Særlige flugtveje og nødudgange skal afmærkes i henhold til de nationale bestemmelser til 
gennemførelse af direktiv 77/576/EØF ('). 
Sådan afmærkning skal være tilstrækkelig holdbar og anbringes på hensigtsmæssige steder. 
4.6. Flugtveje og nødudgange samt adgangsveje og -døre hertil må ikke være blokeret af genstande, 
men skal til enhver tid kunne benyttes uhindret. 
4.7. I tilfælde af strømafbrydelse skal flugtveje og nødudgange, hvortil der kræves belysning, være 
forsynet med tilstrækkelig kraftig nødbelysning. 
5. Branddetektion og -bekæmpelse 
5.1. Afhængigt af byggepladsens karakteristika, lokalernes dimensioner og anvendelsesformål, 
forhåndenværende udstyr, forhåndenværende stoffers og materialers fysiske og kemiske karakte­
ristika samt det højeste antal personer, der må være til stede, skal der forefindes tilstrækkeligt 
med egnet brandslukningsmateriel og om nødvendigt branddetektorer og alarmsystemer. 
5.2. Ikke-automatisk brandslukningsmateriel skal være lettilgængeligt og lethåndterligt. 
Det skal afmærkes i henhold til de nationale bestemmelser til gennemførelse af direktiv 
77/576/EØF. 
Sådan afmærkning skal være tilstrækkelig holdbar og anbringes på hensigtsmæssige steder. 
6. Ventilation 
6.1. Under hensyntagen til arbejdsmetoderne og den fysiske belastning, som arbejdstagerne udsættes 
for, skal der være frisk luft i tilstrækkelig mængde. 
Benyttes udluftningsanlæg, skal dette holdes i funktionsdygtig stand. 
En eventuel defekt skal udløse en alarm, når det er nødvendigt af hensyn til arbejdstagernes 
sundhed. 
6.2. Hvis der anvendes klimaanlæg eller mekaniske ventilationsanlæg, skal de fungere på en sådan 
måde, at arbejdstagerne ikke udsættes for generende træk. 
(') EFT nr. L 229 af 7. 9. 1977, s. 12. 
Nr. C 213/10 De Europæiske Fællesskabers Tidende 28. 8.90 
Enhver belægning og urenhed, som måtte medføre en øjeblikkelig risiko for arbejdstagernes 
sundhed som følge af forurening af den indåndede luft, skal straks fjernes. 
7. Temperatur 
7.1. I arbejdstiden skal temperaturen være tilpasset den menneskelige organisme under hensyntagen til 
de anvendte arbejdsmetoder og den fysiske belastning, som arbejdstagerne udsættes for. 
7.2. Temperaturen i opholdsrum, lokaler til personale med vagttjeneste, sanitære lokaler, kantiner og 
lokaler beregnet til førstehjælp skal svare til disse lokalers specifikke formål. 
7.3. Under hensyntagen til arbejdets art og stedlig sædvane skal vinduer, ovenlys og glasskillevægge 
være udformet på en sådan måde, at en for kraftig solbelysning undgås. 
8. Naturlig og kunstig belysning på arbejdsstederne, i lokalerne og på adgangsvejene på byggepladsen 
8.1. Arbejdsstederne, lokalerne og adgangsvejene på byggepladsen skal om natten, og når dagslys ikke 
er nok, være tilstrækkeligt oplyst med kunstig belysning; i påkommende tilfælde skal bærbare 
lyskilder, som er beskyttet mod stød og slag, anvendes. 
8.2. Belysningsinstallationer i lokaler, på arbejdssteder og adgangsveje skal være anbragt således, at 
den valgte belysningsform ikke frembyder nogen ulykkesrisiko for arbejdstagerne. 
8.3. Lokaler, arbejdssteder og adgangsveje, hvor arbejdstagerne er særlig udsatte for risiko i tilfælde 
af, at den kunstige belysning svigter, skal være forsynet med tilstrækkelig kraftig nødbelysning. 
8.4. Indgangene til byggepladsen og dennes udkant skal være forsynet med skilte og afmærket på en 
sådan måde, at de er iøjnefaldende og letkendelige. 
9. Lokalernes gulve, vægge, lofter og tage 
9.1. Lokalernes gulve skal være fri for buler, huller og farlige niveauforskelle; de skal være faste, 
stabile og skridsikre. 
9.2. I lokalerne skal gulvenes, væggenes og lofternes overflade være af en sådan beskaffenhed, at der 
ved rengøring og rensning kan opnås forsvarlige hygiejniske forhold. 
9.3. Gennemsigtige eller halvgennemsigtige skillevægge, navnlig skillevægge fuldstændigt bestående af 
glas, i lokaler eller i nærheden af arbejdssteder eller adgangsveje skal være klart afmærket og 
fremstillet af sikkerhedsmaterialer eller være adskilt fra disse arbejdssteder og adgangsveje på en 
sådan måde, at arbejdstagerne hverken kan komme i kontakt med skillevæggene eller blive ramt, 
hvis væggene splintres. 
9.4. Adgang til tage af materialer, der ikke er tilstrækkeligt solide, må kun tillades, hvis der udleveres 
udstyr, således at arbejdet kan udføres på en sikkerhedsmæssigt forsvarlig måde. 
10. Vinduer og ovenlys i lokalerne 
10.1. Vinduer, ovenlys og ventilationsanlæg skal kunne åbnes, lukkes, reguleres og fastgøres af arbejds­
tagerne på en sikkerhedsmæssig forsvarlig måde. Når de er åbne, må de ikke kunne indstilles på 
en sådan måde, at de udgør en fare for arbejdstagerne. 
10.2. Vinduer og ovenlys skal være udformet således, at de passer sammen med det øvrige udstyr, eller 
være udstyret med anordninger, således at de kan rengøres uden fare for de arbejdstagere, som 
udfører dette arbejde, eller for de arbejdstagere, der befinder sig i nærheden. 
11. Døre og porte 
11.1. Dørenes og portenes placering, antal og dimensioner samt de materialer, som anvendes, 
bestemmes af de pågældende lokalers eller områders art og anvendelse. 
28. 8. 90 De Europæiske Fællesskabers Tidende Nr. C 213/11 
11.2. Der skal i øjenhøjde anbringes en afmærkning på gennemsigtige døre. 
11.3. Svingdøre og -porte skal være gennemsigtige eller have gennemsigtige fyldninger. 
11.4. Hvis døres eller portes gennemsigtige eller halvgennemsigtige flader ikke består af sikkerhedsma-
terialer, og hvis der er risiko for, at arbejdstagerne kan komme til skade, såfremt en dør eller port 
splintres, skal disse flader beskyttes mod sprængning. 
11.5. Skydedøre skal være forsynet med en sikkerhedsanordning, der forhindrer dem i at glide ud af 
skinnerne og vælte. 
11.6. Døre og porte, der åbnes opad, skal være udstyret med en sikkerhedsanordning, der hindrer dem 
i at falde i. 
11.7. Døre, der er placeret i flugtvejene, skal bære en passende afmærkning. 
11.8. Medmindre der er sikker passage for gående, skal der i umiddelbar nærhed af porte, der hoved­
sagelig er beregnet til køretøjers gennemkørsel, til gående færdsel forefindes tydeligt afmærkede 
døre, der aldrig må blokeres. 
11.9. Mekaniske døre og porte skal fungere, uden at arbejdstagerne udsættes for risiko for ulykker. 
Sådanne døre og porte skal være udstyret med en letkendelig og lettilgængelig nødstopanordning 
og skal ligeledes kunne åbnes manuelt, medmindre de åbnes automatisk ved strømsvigt. 
12. Adgangsveje — farlige områder 
12.1. Adgangsveje, herunder trapper, faste stiger, læsseplatforme og -ramper, skal være beregnet, 
placeret, indrettet og gjort anvendelige på en sådan måde, at de kan anvendes i fuld sikkerhed og 
i overensstemmelse med deres formål, og således at arbejdstagere, der er beskæftiget i nærheden 
af disse adgangsveje, ikke udsættes for risiko. 
12.2. Adgangsveje for personer og/eller gods skal dimensioneres i overensstemmelse med det poten­
tielle antal brugere og typen af aktivitet. 
Anvendes der transportmidler på adgangsveje, skal der være afsat en tilstrækkelig sikkerhedsaf­
stand til gående færdsel, eller der skal findes passende beskyttelsesforanstaltninger for gående. 
12.3. Adgangsveje for køretøjer skal passere i en passende afstand fra døre, porte, passager for gående 
færdsel, korridorer og trapper. 
12.4. I den udstrækning lokalernes anvendelse og udstyr gør det påkrævet for at sikre beskyttelsen af 
arbejdstagerne, skal adgangsvejene afmærkes. 
12.5. Hvis byggepladsen omfatter farlige områder, der på grund af arbejdets art indebærer nedstyrt-
ningsrisiko for arbejdstagere eller fare for nedstyrtning af genstande, skal sådanne områder 
afspærres for at hindre uvedkommende arbejdstagere i at færdes på disse områder. 
Der skal træffes passende foranstaltninger til at beskytte de arbejdtagere, der har adgang til de 
farlige områder. 
De farlige områder skal være tydeligt afmærket. 
13. Særlige foranstaltninger for rullende trapper og fortove 
Rullende trapper og fortove skal fungere på en sikkerhedsmæssigt forsvarlig måde. 
De skal være forsynet med de nødvendige sikkerhedsanordninger. 
De skal være udstyret med nødstopanordninger, som er letkendelige og lettilgængelige. 
14. Læsseplatforme og-ramper 
14.1. Læsseplatforme og -ramper skal have passende dimensioner i forhold til den transporterede last. 
Nr. C 213/12 De Europæiske Fællesskabers Tidende 28. 8. 90 
14.2. Læsseplatforme skal have mindst én udgang. 
14.3. Læsseramper skal være i en sådan sikkerhedsmæssigt forsvarlig stand, at arbejdstagerne ikke kan 
falde ned. 
15. Lokalernes dimensioner og luftvolumen — plads til bevægelsesfrihed på arbejdsstedet 
15.1. Arbejdsrum skal have et areal og en højde, der gør det muligt for arbejdstagerne at udføre deres 
arbejde uden fare for sikkerheden, sundheden og velværet. 
15.2. Arbejdsstedets areal skal beregnes på en sådan måde, at personalet har tilstrækkelig bevægelses­
frihed til at udføre dets aktiviteter. 
Hvis dette krav på grund af arbejdsstedets karakter ikke kan overholdes, skal arbejdstageren i 
nærheden af sit arbejdssted kunne disponere over et andet, frit område af tilstrækkelige dimen­
sioner. 
16. Førstehjælpslokaler 
16.1. Hvis størrelsen af byggepladsen, formerne for aktivitet og ulykkesantallet kræver det, skal der 
indrettes et eller flere lokaler til førstehjælp. 
16.2. Lokaler til førstehjælp skal være udstyret med det nødvendige førstehjælpsudstyr og -materiel og 
være lettilgængelige med bårer. 
De skal afmærkes i henhold til de nationale bestemmelser til gennemførelse af direktiv 
77/576/EØF. 
16.3. På alle steder, hvor arbejdsforholdene kræver det, skal der være materiel til førstehjælp til 
rådighed. 
Det skal være hensigtsmæssigt afmærket og lettilgængeligt. 
17. Sanitære forhold 
17.1. Omklædningsrum og garderobeskabe. 
17.1.1. Der skal stilles passende omklædningsrum til rådighed for arbejdstagerne, hvis de skal bære 
særligt arbejdstøj. 
Omklædningsrummene skal være lettilgængelige, have tilstrækkelig stor kapacitet og være 
udstyret med siddepladser. 
17.1.2. Omklædningsrummene skal være tilstrækkeligt store og være således udstyret, at hver arbejds­
tager får mulighed for i påkommende tilfælde at tørre sit arbejdstøj, sit gangtøj og personlige 
ejendele og for at låse det inde. 
Hvis forholdene gør det påkrævet (f.eks. farlige stoffer, fugt, snavs), skal arbejdstøj kunne 
opbevares adskilt fra gangtøj og personlige ejendele. 
17.1.3. Der skal være adskilte omklædningsrum eller adskilt benyttelse af disse for mænd og kvinder. 
17.1.4. Hvis omklædningsrum ikke er nødvendige, skal hver arbejdstager råde over et skab, hvor gangtøj 
og personlige ejendele kan låses inde. 
17.2. Toiletter og håndvaske. 
Arbejdstagerne skal i nærheden af deres arbejdspladser, opholdsrummene, omklædningsrummene 
og bruserummene eller håndvaskene have adgang til særlige lokaler udstyret med et tilstrækkeligt 
antal toiletter og håndvaske. 
Der skal være adskilte toiletter eller adskilt benyttelse af disse for mænd og kvinder. 
28. 8. 90 De Europæiske Fællesskabers Tidende Nr. C 213/13 
17.3. Bruserum, håndvaske. 
17.3.1. Der skal stilles passende og tilstrækkelige bruserum til rådighed for arbejdstagerne, hvis aktivite­
ternes art eller sundhedsforholdene gør dette påkrævet. 
Der skal være adskilte bruserum eller adskilt benyttelse af disse for mænd og kvinder. 
17.3.2. Bruserummene skal være tilstrækkeligt store til, at hver enkelt arbejdstager ugenert kan gøre sig i 
stand under hygiejniske forhold. 
Bruserummene skal være forsynet med rindende varmt og koldt vand. 
17.3.3. Er bruserum ikke nødvendige i henhold til punkt 17.3.1, første afsnit, skal der i nærheden af 
arbejdsstederne og omklædningsrummene findes tilstrækkelige og passende håndvaske med 
rindende vand (om nødvendigt varmt vand). 
Der skal være adskilte håndvaske eller adskilt benyttelse af disse for mænd og kvinder, hvis det er 
nødvendigt af sømmelighedsgrunde. 
17.3.4. Hvis bruserummene eller håndvaskene og omklædningsrummene er adkilte, skal der være let 
adgang mellem disse. 
18. Opholdsrum og/eller indkvarteringslokaler 
18.1. Hvis arbejdstagernes sikkerhed eller sundhed gør det nødvendigt, navnlig på grund af arbejdets 
art, antallet af ansatte eller byggepladsens afsides beliggenhed, skal der stilles lettilgængelige 
lokaler til arbejdstagernes disposition. 
18.2. Opholdsrummene og/eller indkvarteringslokalerne skal være tilstrækkeligt store og indeholde et 
antal borde og siddepladser med ryglæn, der står i forhold til antallet af arbejdstagere. 
18.3. Hvis der ikke findes sådanne lokaler, skal andre faciliteter stilles til personalets disposition, 
således at de kan opholde sig der under arbejdets afbrydelse. 
18.4. Der skal træffes passende foranstaltninger til beskyttelse af ikke-rygere mod gener fra tobaksrøg. 
19. Gravide kvinder og ammende mødre 
Gravide kvinder og ammende mødre skal have mulighed for at hvile sig liggende under passende 
forhold. 
20. Handicappede arbejdstagere 
Arbejdsstederne skal i givet fald indrettes under hensyntagen til handicappede arbejdstagere. 
Denne bestemmelse gælder navnlig for så vidt angår døre, forbindelsesveje, trapper, bruserum, 
håndvaske, toiletter og arbejdssteder, der benyttes direkte af handicappede arbejdstagere. 
21. Afsluttende bestemmelser 
21.1. Arbejdstagerne skal på byggepladsen have adgang til drikkevand og eventuelt andre passende 
alkoholfrie drikkevarer i tilstrækkelig mængde i de lokaler, hvor de befinder sig, samt i nærheden 
af arbejdsstederne. 
21.2. Arbejdstagerne skal have adgang til faciliteter til at tilberede og indtage deres måltider under 
tilfredsstillende forhold.